התנסות **"עמי המדבר"**

**דצמבר 2016**

בראשית השבוע התבהר ממקורות מודיעיניים כי מתבשל פיגוע מתגלגל גדול ברפיח, על בסיס תשתיות מחוז סיני באל-עריש ובשיתוף פעולה עם גורמים ברצועת עזה; הפיגוע עלול להיות מוכוון גם למוצבים בשטח ישראל וישראל העבירה את המידע לצבא המצרי.

הצבא המצרי, הנוכח באזור, מתמהמה בתגובתו (פחד לפעול נגד תשתיות המחוז באל-עריש) ומאמצי הסיכול נכשלים. גורמים מצריים מעבירים בקשה רשמית לצה"ל להכניס יכולות נוספות לבסיסי הצבא בסיני במרחבים הסמוכים לישראל.

ממודיעין ידוע כי חמאס צפוי לקבל משלוח אמל"ח מתקדם (נ"ט) דרך תשתיות המחוז באל-עריש ובתמורה מאפשר את שיתוף הפעולה הנוכחי בין המחוז לגורמים ברצועה. לפני כשבועיים תפסו המצרים שני צוללנים של החמאס בסיני, בדרכם לעזה; הם שהו שם באימונים, במחנה אימונים של "מחוז סיני", לקראת פיגוע איכות מרפיח. מחקירתם עולה כי התכוונו לפגע בסטי"ל ישראלי.

אמש, הותקף בסיס של כוח המשקיפים הרב-לאומי בצפון סיני, סמוך לציר פילדלפי, על-ידי כמה חוליות של פעילי "מחוז סיני". אחד עשר משקיפים אמריקאים, קנדיים ופיג'יאנים נהרגו וגופותיהם נותרו בשטח; ישראל סייעה לכמ"ר לחלץ את אנשיהם מאל-גורה, כשלושים משקיפים, ביניהם כמה פצועים, הובאו לישראל והוענק להם טיפול רפואי.

במקביל התברר ממקורות מודיעיניים כי "מחוז סיני" נערך לשגר טילים על כלי שיט במפרץ אילת; בעקבות כך מכלית אשר עושה דרכה לעקבה עצרה בפתח מיצרי טיראן, מאחר וחברת לוידס לא מוכנה לבטח את פעילותה.

עוד התברר כי ארבעה בדווים, אזרחי ישראל, שיתפו פעולה עם החוליה של "מחוז סיני" בפיגוע בצפון סיני. הקשר נוצר על בסיס קשרי משפחה של שבט טראבין, הפרוס בשטח סיני ובנגב. בחקירתם אמרו בני משפחותיהם של החשודים כי הם לא ידעו על התקרבות בניהם לרעיונות הג'יהאד.

במגעים חשאיים ודחופים עם אנשי הקשר בשירותי הביטחון של מצרים, דרשה ישראל מקהיר לפעול מידית. מהשיחות עם המצרים עולה כי אין לצבא מצרים את היכולת המבצעית לפעול נגד "מחוז סיני" באופן מידי.

**המערכת האסטרטגית**

**המשטר במצרים** חיזק את אחיזתו בסיני בשנה האחרונה, אך הצבא המצרי חסר את היכולות המתאימות וקיימת רתיעה מחיכוך ישיר מול המחוז.

מדיניות קהיר ביחסל**סיני** משתנהוהצבאמגביר את נוכחותו בעיקר בצפון ובדרום, זאת לאחר שנים של הזנחה בהם באזור ספר זה צמחו בעיות משילות יסודיות. למרות זאת נותרה הטינה העזה של האוכלוסייה המקומית לממשל בקהיר. סיני נמצאת בסיר לחץ כלכלי קשה שהחל עוד עם הקמת הגדר בצד הישראלי, שקטעה באחת את מקורות הכלכלה בסיני- הסחר בסמים ובנשים. התיירות בסיני נפגעה אנושות גם היא בשנה האחרונה; זו היוותה את מקור ההכנסה המרכזי של תושבי סיני. לצד זאת וכתוצאה מכך מתגברת בסיני ההקצנה הדתית- סלפית בסיני, שפוגעת במבנים השבטיים המסורתיים ומחזקת את ההתהוות העל-סלפית.

**המדינה האסלאמית** נפגעה לאחרונה בשל המעורבות הרוסית והבינלאומית בסוריה. כתוצאה מכך נסוגה המדינה מרוב השטחים עליהם השתלטה בסוריה לעיראק. באחרונה היא הצליחה להוציא לפועל מספר פיגועי ראווה גדולים שהתרחשו באירופה, באפריקה ובארה"ב, כולם בהשראה ישירה ועל ידי פעילי המדינה. המחוזות בסיני, בלוב, וכן הגרעין בדרום ירדן (מאען) ממשיכים לפעול וזוכים לתמיכה כלכלית מידי המדינה ולצמיחה במספר פעיליהם על בסיס סלפים מקומיים.

לפני מספר ימים, בעקבות פגיעה קשה בכוחותיו בסוריה, נשא בגדדי נאום והכריז כי "גם אם "המדינה האסלאמית" סופגת מכות בשטחה, רעיון הסלפייה ג'יהאדיה ילך ויגדל, ילך ויתפשט וכי "המדינה האסלאמית" מכוונת כעת את מאמציה לפגיעה בקואליציה הבינלאומית בכל מקום. בגדדי הזהיר במיוחד את המשטרים הכופרים בירדן ובמצרים המשתפים פעולה עם הקואליציה המערבית.

**"מחוז סיני"** של "המדינה האסלאמית" שולט באזורים מסוימים בצפון מזרח סיני עם בסיס משמעותי בעיר אל-עריש. כמו כן קיימים תאים נוספים של המחוז באזור מרכז ומזרח סיני. המחוז נהנה מהשפעה נרחבת על האוכלוסייה המקומית באזורים בהם שולט, כמו גם מסיוע כלכלי ואמל"חי מהמדינה האסלאמית, מצפון ומקרן אפריקה. לטענת המצרים, הנהגת"מחוז סיני"ספגה מכה קשה בשנה האחרונה. הנהגתו החדשה, הכוללת מנהיגים דתיים מקומיים, בתמיכה אנשי הלכה של "המדינה האסלאמית", עוסקים לאחרונה במרץ בשיקום המחוז. דווקא משום ש"המדינה האסלאמית" מתכווצת בצפון היא מפנה משאבים להתחזקותה בסיני ולהצדקת קיומה בכך. נראה כי הפיגוע הגדול המתבשל ברפיח עתיד לתפיסתם ליצור תהודה וסמל לשיקום.

**הנוכחות הבינלאומית בסיני באמצעות כוחות הכמ"ר** השתנתה משמעותית בשנה האחרונה והכוחות התכנסו בבסיסיהם באל-גורה ושארם אל-שיח', תוך שהם מבצעים את משימתם בסיורים ניידים. במקביל, בשל ההתקרבות בין שלטון א-סיסי לשלטון במוסקבה הציע פוטין לשלוח כוחות רוסיים לאמן את הצבא המצרי בסיני.

**בארה"ב,** השלטון החדש שאחרי הבחירות מגביר את מעורבותו בסיני באמצעות חיזוק הצבא המצרי. השינויים הרבים בשטח מחייבים את ארה"ב והכמ"ר לבחון מחדש את פריסת כוחותיו בתיאום עם מצרים ישראל.

מגמות ההקצנה הדתית והפלסטיניזציה בקרב **התושבים הבדויים בנגב**, שהחלו לפני כעשור, נמשכות ומתחזקות, על רקע ההזנחה ותחושת הקיפוח המתמשכת. מאז הקמת הגדר נפגעו הקשרים הכלכליים שהיו בין הבדויים בנגב לאלו בסיני וחמולות שלמות, שכל חייהן עסקו בהברחות של נשים, סמים וכסף, מפתחות קשרים עם בכירי "מחוז סיני" על מנת לייצר מקורות פרנסה אלטרנטיביים. הקשרים המשפחתיים בין השבטיים משני עברי הגבול מסייעים בבניית תאים של המדינה האסלאמית הן בקרב התושבים הבדויים בנגב, הן בקרב ערביי ישראל.

שלטון **חמאס בעזה** נותר בעינו ואולם הסגר המתמשך הנאכף על ידי ישראל ומצרים מגביר את עוצמת המשבר הכלכלי בעזה. רצועת עזה זקוקה נואשות למוצא לסיני לצרכים רפואיים, כלכליים וכן לצרכי העברות אמל"ח. היחסים בין החמאס למחוז סיני אינסטרומנטליים, כאשר חמאס נהנה מהברחות בחסות המחוז ואילו המחוז מקים תאים פעילים ברצועה וזוכה להתעלמות מצד חמאס.

**ישראל** מעוניינת לשמר את היחסים אסטרטגיים עם מצרים בכל מחיר. ישראל חותרת לשיתוף פעולה עם מצרים ונענית בתגובה מוגבלת מצד הצבא המצרי.

**הנחיית ראש הממשלה לראש המטה לביטחון לאומי:**

בעקבות האירועים וההתרעה, כנס ראש הממשלה התייעצות ביטחונית מיוחדת. בדיון הביע רה"ם דאגה מהאירועים בסיני ומהיעדר יכולת מצרית לפעול ביעילות נגד פעילי "מחוז סיני". עם זאת, רה"מ הדגיש כי "על ישראל למצוא את הדרך לאזן בין התמודדות יעילה עם בעיית "מחוז סיני", ובין שימור שיתוף הפעולה האסטרטגי עם מצרים שהוא מרכיב חיוני בביטחונה של מדינת ישראל", כלשונו.

רה"מ הנחה לרכז מאמץ ולגבש מענה לסיכול הפיגוע.

לאור ההתפתחויות האחרונות ובפרט לאור ההתראות התכופות מינהראש הממשלהצוות מיוחד בין ארגוני שיגבש אסטרטגיה וקווי פעולה. ראש הממשלה הנחה את הצוות לגבש אסטרטגיה ורעיון מערכתי שיבטיחו את האינטרסים החיוניים של ישראל.